C 15/28
RO
Jurnalul Oficial al Uniunii Europene
16.1.2023
Părțile din procedura principală Reclamantă: AB Pârât: Finanzamt Köln-Süd
Întrebarea preliminară Dispozițiile Acordului între Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor (1), intrat în vigoare la 1 iunie 2002 (denumit în continuare „Acordul privind libera circulație a persoanelor” sau „ALCP”), în special articolele 7 și 15 din ALCP coroborate cu articolul 9 alineatul (2) din anexa I la ALCP (dreptul la egalitatea de tratament), trebuie să fie interpretate în sensul că se opun reglementării unui stat membru potrivit căreia lucrătorii salariați cu cetățenia unui stat membru al UE sau al SEE (inclusiv Germania) stabiliți (prin domiciliu sau reședința obișnuită) în Germania sau în state UE/SEE pot solicita în mod voluntar o impozitare a venitului care ține seama de veniturile din muncă salariată impozabile în Germania („impozitare la cerere”), în special pentru a obține o rambursare a impozitului pe venit, luând în considerare cheltuielile (cheltuieli profesionale), precum și impozitul pe salariu reținut la sursă în Germania, dar acest drept este refuzat cetățenilor germani și elvețieni stabiliți în Elveția?
(1)
JO 2002, L 114, p. 6, Ediție specială, 11/vol.
74, p. 97.
Cerere de decizie preliminară introdusă de Bundesarbeitsgericht (Germania) la 10 octombrie 2022 – JK/Kirchliches Krankenhaus (Cauza C-630/22) (2023/C 15/30) Limba de procedură: germana Instanța de trimitere Bundesarbeitsgericht
Părțile din procedura principală Reclamantă, intimată în apel și recurentă: JK Pârâtă, apelantă și intimată în recurs: Kirchliches Krankenhaus
Întrebările preliminare 1) Este compatibilă cu dreptul Uniunii, în special cu Directiva 2000/78/CE a Consiliului din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă (1), citită în lumina articolului 21 din Carta drepturilor fundamentale a Uniunii Europene („carta”), o dispoziție națională care prevede că o organizație privată a cărei etică se bazează pe principii religioase a) poate considera nepotrivite pentru încadrarea în muncă în serviciile sale persoanele care s-au retras dintr-o anumită comunitate religioasă înainte de stabilirea raportului de muncă sau b) poate solicita persoanelor care lucrează pentru ea să nu se fi retras dintr-o anumită comunitate religioasă înainte de stabilirea raportului de muncă sau c) poate condiționa menținerea raportului de muncă de reintegrarea în comunitatea respectivă a unei persoane care lucrează pentru ea și care s-a retras dintr-o anumită comunitate religioasă înainte de stabilirea raportului de muncă, dacă, pe de altă parte, nu impune ca persoanele care lucrează pentru ea să aparțină acestei comunități religioase?